વડાપ્રધાન નરેન્દ્ર મોદી આજે સાંજે 5 વાગે બનાસકાંઠા અને ગુજરાતના અન્ય પૂરગ્રસ્ત વિસ્તારોની હવાઇ મુલાકાત લેશે. ઉલ્લેખનીય છે કે બનાસકાંઠામાં રેસક્યૂ ઓપરેશન કરીને સોમવારે 500 લોકોને બચાવવામાં આવ્યા હતા. અને મોટી સંખ્યામાં લોકોને સ્થળાંતર કરાવવામાં આવ્યું હતું. વધુમાં અહીં હેલિકોપ્ટર દ્વારા ફૂડ પેકેટ અને પાણી પણ અપાઇ રહ્યા છે. તંત્રએ બચાવ માટે કેન્દ્રથી વધુ ટીમની માંગણી પણ કરી છે જે મુજબ કેન્દ્ર સરકારે પણ વધુ એનડીઆરએફ ટીમ અને સેનાની ટુકડીને ફાળવી આપી છે.